ලෝකයේ ඉහළම දියුණුවක් කරා රට ගොඩනඟන සංවර්ධනයේ ගමන කඩාකප්පල් කරන්නට හෝ අතරමඟ නතර කරන්නට හෝ ඉඩ නොතබන ලෙස ජනාධිපති මහින්ද රාජපක්ෂ මහතා ජනතාවගෙන් ඉල්ලා සිටියේය.රට ගොඩනඟන ගමන ඉදිරියට ගෙන යන්නට ජනතාව රජයත් සමඟ සිටිනු තමාට විශ්වාස බවත් මේ රට වෙනුවෙන් යුක්තිය දිනවන්නට ජනතාවට ශක්තිය ධෛර්ය ලැබෙනු ඇති බවත් ජනාධිපතිවරයා පැවසීය.මේ රටේ අනෙකුත් දේශපාලන පක්ෂවල න්‍යාය පත්‍රවලට දමන්නට සංවර්ධන යෝජනා ක්‍රම අද ඉතිරිව නැති බව පැවසූ ජනාධිපතිවරයා සංවර්ධනය වෙනුවෙන් කරන්නට කිසිදු යෝජනාවක් නැති තත්ත්වයට රට පත් කළ පසු ඔවුන් අපේ සංවර්ධනය බාල්දු කරමින් කථා කරන බව ප්‍රකාශ කළේය.පොරොන්දුවලින් බංකොලොත් වූ දේශපාලනඥයන්ට අද අවශ්‍යව ඇත්තේ මේ සංවර්ධනය නතර කරන්නට බව පෙන්වා දුන් ජනාධිපතිවරයා ඒ සඳහා විදේශ බලවේග අප රටට බලපෑම් කරන තුරු බලා සිටින බවත් පැවසීය.ජනාධිපති මහින්ද රාජපක්ෂ මහතා මේ අදහස් පළ කළේ දක්ෂිණ අධිවේගී මාර්ගයේ දෙවැනි අදියර ගාල්ල පින්නදූව සිට මාතර ගොඩගම දක්වා කොටස ජනතා අයිතියට පත් කිරීමේ අවස්ථාවට මාතරදී පෙරේදා (15) එක්වෙමිනිකොළඹ ගෝල්ෆේස් පිටිය ඉදිරියේ මුහුද ගොඩ කර අක්කර සිය ගණනක් අලුතෙන් රටට ලබා දෙන විට එවැන්නක් කරන්නට තබා හිතන්නටවත් නොහැකි වූ පිරිස් ඒ දෙස ඊර්ෂ්‍යාවෙන් හො ක්‍රෝධයෙන් බලන බවත් ජනාධිපතිවරයා පැවසීය.දේශප්‍රේමය විකුණා කටයුතු කරන්නට සූදානම් වන බවට ඇතැමුන් චෝදනා කළත් අපි මේ රටේ ජනතාවට මාතෘ භූමියට ආදරය කරන්නට හැකි වන අන්දමට දේශප්‍රේමය ජනතා සිත්වල වැපිරූ බවත් ජනාධිපතිවරයා පැවසීය.මාතෘ භූමියට ආදරය කිරීම වරදක් නොවන බව පෙන්වා දුන් ජනාධිපතිවරයා එය තමන් ඉපදුණු, ජීවත් වන, මිය යන මාතෘ භූමියට ආදරය කිරීම සියලු ජාතීන්ගේ වගකීමක් බවත් අවධාරණය කළේය.